FORMATIVNA ILI SAMO INFORMATIVNA ŠTAMPA 


Dr Jordan KVNICIĆ 


Ovo mi je pitanje postavljeno s više strana. Odnosi se na naše 
dnevne prilike, na našu izv. dnevnu štampu. Ta štampa iznosi ponekad 
slabosti, pa i mane, pojedinaca ili pojedinih skupina. Ističe njihovu 
neslogu, gramzivost, nedoraslost, nepravdu, neposluh itd. Vjernici se 
sabiažnjuju, protivnici smiju. Redovnici i redovnice u ime neke slobode 
iznose svoje »jade« da se ispucaju, »oslobode« ili možda »osvete« oni¬ 
ma s kojima se ne slažu. I sve se to oglašuje velikim zvonima. Svemu 
se tome »talogu« daje velik publicitet, jer, govori se, štampa mora biti 
informativna, a ne formativna, žurnalistika mora sve donositi. Senza¬ 
cije svraćaju na sebe pažnju. Naklada postaje veća. I još? Možda se boje 
reći, ali vjerojatno misle; i dohodak postaje veći. Znači da ekonomski 
razlozi diktiraju stav: štampa mora biti informativna, a ne formativna. 

ODGOVOR 

Ovo je pitanje formulirano jasno i određeno. Činjenice su tu. Sva¬ 
ki dan ih konstatiramo. Vjernici postaju igrokazom (1 Kor 4, 9), ali 
ne za izgradnju ljudi na divljenje anđelima i na odobrenje Božje, nego 
igrokazenn svijetu koji se, kako je rečeno, ili sablažnjuje ili smije, ili 
se, nadodajmo, vjernici uspavljuju idejama da je to danas činjenica, a 
s činjenicama se treba pomiriti, prema tome neka se iznosi sve što 
padne na pamet, jer štampa je informativna, a ne formativna. 

Izvan svake je sumnje da je tzv. dnevna štampa informativna štampa 
bila i da će biti izravno informativna. Donosit će vijesti, ugodne i ne¬ 
ugodne, radosne i žalosne. A vijesti čovjeku gode, jer izazivaju čuđenje, 
iznenađuju. Novine postaju filmsko platno. Ekstravagantnost djeluje 
na koncentraciju. Priče privlače i malu i veliku djecu. Aforistički, bom- 
bastički naslovi nameću se, osobito plitkim duhovima. Nije važno, govore 
neki, da li sam pretjerao, jer samo pretjerani tipovi pišu povijest. 

Mi smo katolici. Možda svećenici i redovnici. I kao takvi postavlja¬ 
mo i ovo pitanje. I mogli bismo ga riješiti tako da se svi zajedno ispi- 

tamo: jesmo li na tom području svjedoci evanđelja? Možemo li biti 
drugima na primjer međusobne ljubavi? Jesmo li doista kršćani? Da 
li je naša ljubav prema onima koji čitaju, onima kojima govorimo, do¬ 
maćima i onima izvan naše vjerske zajednice, dovoljno osjetljiva? Je 
li publicitet i ekonomska korist movens onog stava da štampa može i 
mora biti informativna, a ne formativna? Ili je taj stav uvjetovan onim 
»I’art pour I'art«? 

Neka mi nitko ne zamjeri ovo moraliziranje. Odgovaram na upit 
kao moralist. I upravo s tog gledišta postavlja se osnovno načelo: Eti¬ 
čka ili moralna dimenzija prati čovjeka u bilo kojoj on aktivnosti nastu¬ 
pao. On sa sobam nosi savjest. Odgovornost pred Bogom i pred ljudima. 
I pred Crkvom, od koje je primio misiju naučavan ja. čiji je predstavnik. 
A služeći Crkvi, služi Bogu. Drugim riječima: odgovarat će 7.a izdaj¬ 
stvo Bogu, Crkvi i onima do kojih neposredno ili posredno dolazi nje¬ 
gova riječ, bilo čitana bilo izgovorena. 

Po kojim se kriterijima mjeri odgovornost novinara? Po općim kri¬ 
terijima ljudskog djelovanja. Po smjernicama evanđelja i crkvenog 
naučavanja. A i ovo su osnovne norme morala: ne ocrnjuj drugoga, ne 
sablažnjuj, ne ruši jedinstvo, nc uvodi svađe, propovijedaj istinu za 
koju si ovla.šten, sjeti se poslušne ljubavi prema nadležnima, vrši svoju 
dužnost itd. 

Znači da je dogma i moral, ideja i praksa, ono svetopisamsko »fa- 
cerc ct docere« kao dvostruko naličje jedne stvarnosti: kršćanskog in- 
tegralizma. Tko vjeruje taj vjeru propovijeda i nastoji prakticirati, 
a ne smije stvarati jaz između morala i dogme, prakse i ideje. Objek¬ 
tivni moralni red (esencijalni i u nastojanju onaj egzistencijalni) uvijek 
čuva svoj primat. Novinarstvo kao i umjetnost uopće, za čovjeka ne 
predstavljaju vrhovnu instancu (INTER MIRIFICA, br. 6). Ocrnjivanje, 
sablazan, klevetanje, sijanje mržnje, nesloga itd., nikada nc mogu biti 
opravdane. 

Recimo da se informativni karakter štampe prema formativnom od¬ 
nosi kao didaktika prema pedagogiji. Koji didaktičar i pegagog ne zna 
za to pitanje? A tko ne zna kako profana i kršćanska pedagogija slo¬ 
žno tvrde da su odgoj, obrazovanje i nastava, tri lica jedne stvarnosti, 
mada međusobno različita, ipak najuže povezana? Dopunjuju se, i ni¬ 
kada ne smiju doći u protuslovlje (vidi J. K: KRŠĆANSKA PEDAGO¬ 
GIJA, br. 26). 

Prošlo je vrijeme prosvjetiteljstva. Prošlo je vrijeme separacije iz¬ 
među formacije razuma i srca, obrazovanja i odgoja (Pio XII, dne 4. IX 
1949). Za vjekove će biti zaslužan Herbart koji je snažno naglašavao 
»odgojnu nastavu«, tj. da nastava mora odgajati (formirati), a odgoj da 
mora poučavati. Ali to stanovište usvaja i moderna pedagogija (ENCIKL. 
RJEČNIK PEDAGOGIJE, Zagreb, 1963, str. 587—8). Istina, može se 
zastraniti ili pretjerati tako da se nastava pretvori u politički odgojni 
monopol, ali jedna pretjeranost ne opravdava drugu. 

Vjerska štampa određena je za vjernike. Barem u prvom redu za 
njih. A svi su vjernici braća. Tako bi se morali osjećati, članovi jedne 

duhovne zajednice, jednog Mističnog tijela Kristova. Sve veže međusob¬ 
na ljubav. Dužnost bratske opomene. A koje i kakve? Je li takve da se 
metne na veliko zvono što znaju samo pojedinci? Da se potencira i dra¬ 
matizira što bi se moralo blažiti bez štete po istinu i za što bi trebalo 
naći mirno rješenje? Procedura je kršćanske opomene naznačena od 
Krista za sve. Ona vrijedi za novinare, pisce i govornike (Mt 18, 15). Ako 
shvatimo pisce, pa i novinare, kao nadležne, Jer oni se de facto nameću 
čitateljstvu koje nije uvijek sposobno da se kritički snađe u njihovim 
izvještajima, tada neka se oni sjete da će polagati račun za duše (Hebr 
13, 17). Ako ćemo govoriti sintetički, recimo ovako: novinari katoličke 
štampe imaju u svojim čitaocima integralne vjernike, pamet i srce, i ne 
mogu reći da im ćinc uslugu ljubavi ako im truju srce informirajući 
ih 0 nekim događajima. Reći ćeš: doznat će ud drugih. Dobro, neka 
doznaju, možda neće svi. neće u tolikom broju. Uostalom, ti odgovaraj 
za .sebe. I odgovarat ćeš. 

žele li se kršćanski i katolički informativni pisci u svemu uprili¬ 
čiti svijetu? Identificirati se s nekršćanskim informativnim piscima? 
Neka ponajprije paze da i nekršćanski informativni pisci ne iznose re¬ 
dom sve vijesti. Postoji politički oprez, razboritost, politički interesi. 
I posve opravdano. Jer biti-ne biti društva ili države mnogo je važnije 
nego zadovoljenje znatiželje čitalaca ili hirova pisaca. Kod ovih je, 
kako je rečeno, ekonomski moment, možda publicitet ili jeftina dema¬ 
gogija, doista isprazan i kriv motiv gore spomenutog stava. 

Pravi informativni kršćansko-katolički list ne mora i ne smije biti 
manje autentično informativan list ako ne ocrnjuje, ne sablažnjuje, ne 
kleveće, ne sije razdor, mržnju itd. Ima takvih po svijetu. Zar ćemo 
se ugledavati u one najnižeg ranga? U sijače mržnje i razdora? Bez 
pomisli kako se takav stav prosuđuje i osuđuje od Boga i od Crkve? 

Kršćanski je pisac navjestitelj Božji. On ne može prescindirati od 
misije spasenja. Kroz njega prolazi fluid misterija spasenja. I što je 
tiraža njegova lista veća, to je veća njegova odgovornost. Taj pisac 
kao da je potpisao ugovor s Crkvom koja ga ovlašćuje da poučava infor¬ 
miranjem, tako da će služiti misiji Crkve time što ga je ona ovlastila 
da iznosi njenu nauku. Koji mandatar smije priječi granicu mandatar- 
stva? Zar informativni pisac prestaje biti katolik? 

Informativna je služba podređena formativnoj. Formativna je prva 
i glavnija. Zašto? Jer čovjek se afirmira djelovanjem a ne znanjem, 
pogotovo ne usvajanjem raznih vijesti sumnjive vrijednosti. Čovjek 
odgovara pred sudom savjesti i odgovarat će pred Bogom za ono što 
je radio na temelju tih informacija, a ne da li je te informacije znao. 
.Tcr mnoge od njih za duhovnu formaciju nemaju nikakve vrijednosti. 
Ne odgajaju, nego razođgajaju. Nisu konstruktivne, nego destruktivne. 

Da zaključim s moralnog aspekta. To je u načelu jednostavno. A 
u praksi neka se svatko ispita pred Bogom. U ispovijedi. Sablazan ri¬ 
ječju ili djelom ostaje grijeh i za informativne pisce. I ostaje im oba¬ 
veza naknade prouzrokovane štete. Isto tako ostaje grijeh ocrnjivanje. 

klevetanje i sijanje mržnje. Tko je pisce dispenzirao od te oznake? 
Činjenice? Običaji? Poziv na autonomiju novinarstva? 

Drugi vat. konci! jasno je riježio to pitanje. Informirajući čitaoce, pi¬ 
sac ih može duhovno upropastiti (IM br. 11). Zbog toga se mora držati 
moralnih smjernica. I ta odgovornost obvezuje pisca osobito onda kad 
ima u vidu čitaoce koje treba duhovno izgrađivati i podizati prema vi¬ 
šim vrednotama. Mislim da bi te riječi Koncila potpisao na svoj način 
svaki čovjek komu je na srcu opće ili zajedničko dobro. A što se tiče 
religioznih pitanja Koncil u istom broju traži da se obrađuju od struč¬ 
njaka i da se tretiraju »debita reverentia«. Ako toliko inzistiramo na 
Koncilu, zbog čega bi on u ovom pitanju bio manje pod rosom Duha 
Svetoga? 

Još jednom. I novinarstvo u svom prostoru ima tehničkih zakona, i 
Koncil ih priznaje (GS br. 60). Ali istinski umjetnički informator neće 
se služiti nedopuštenim nastupima, informacijama koje unose nemir, 
razdor, koje ocrnjuju, rađaju dvoumicama u vjeri itd., jer pogansko 
je načelo da cilj opravdava sredstvo. Priznaje se poteškoća pravilnog 
informiranja, ali zbog poteškoće nije dopušteno zanijekati načela. 

Niti jc dopušteno pozivati se na činjenično stanje. Činjenično je 
stanje da nijedna država ne dopušta da se vrijeđaju interesi državne 
zajednice. Kako se mogu tolerirati postupci koji ruše vjersku zajednicu? 
A činjenica Je da takvih rušilačkih insinuacija, informacija, odgovora, 
naslova, članaka i podlistaka ima. Dakle? Tko ne zna spojiti jedno s 
drugim, tj. vještinu pisanja i zahtjeve višega reda (morala, vjere) ne¬ 
ka se ne prihvaća novinarskog posla, jer šteti sebi i drugima. 

Pomirili sc s činjeničnim stanjem? Da li se Krist pomirio s činje¬ 
ničnim stanjem svoga vremena ili je re^^irao i radikalno ga nastojao 
izmijeniti? Ako je činjenica da se u bračnom i obiteljskom životu do¬ 
gađaju danas tolike abnormalnosti, zar ih nije i Krist našao? Pa što 
je rekao? Vratio brak njegovoj prvotnoj čistoći (Mt 19, 8). Naglasio 
jedinstvo i nerazrješivost. A danas bi rekao da bračni život mora biti 
u istom smislu autentičan. Možda bi nadodao da mora biti u znaku brač¬ 
ne spolne čistoće, a ne izigravanja prirode. Jer Krist je postupao po 
višim načelima, primljenim od Oca, a nama ostavljenim da se i mi po 
njima ravnamo, a ne da servilno služimo krivim nazorima. 

Da zaključim: naša dnevna štampa kao i svaka knjiga s kršćansko- 
rooralnog gledišta mora informirati i formirati, jer to nalaže ljubav 
prema bližnjemu. Treba se čuvati da duhovno ne oštećuje bližnjega 
sablazni, ocrnjivanjem, sijanjem razdora, neslogom, najamništvom kri¬ 
vih teorija itd. Svaki je novinar povjerenik Crkve. Ako to ne osjeća, 
neka nastupa iz drugih pozicija. Informiranjem formirati, formiranjem 
informirati — tako glasi ispravna formulacija. A ona je u skladu s 
izričitom voljom Crkve, u skladu s interesima dinamične kršćanske 
ljubavi i odgovornosti za bližnjega. 

Ne čini drugomu zlo vrijedi kao zabrana i za informativnu štam¬ 
pu. Ako joj nije izravna dužnost formirati čitaoce, nikada ne smije 

deformirati ljudsku i kršćansku integralnu ličnost. Jer zabrane ili zapo¬ 
vijedi u negativnoj formi formulirane obvezuju uvijek i svakoga. A ta¬ 
kva je zabrana: ne nanosi nikomu štetu svojim pisanjem ili informira¬ 
njem. 

Možda će tkogod gore izneseno mišljenje kontestirati, ali time se 
ne rasterećuje odgovornosti. Ni on ni viši forum o kojemu ovisi. 


SUMMARIUM 

Hic casus quotidianae vitae tangitur: subjaccntne nostri diarii, scripto- 
res, critici ceterique notitiarum seminatores obligationi fonnandi an solum 
informandi lectores? Cum enim scriptores informando rede vel pessum du- 
cere possint, clarum est, illos stricte teneri ad obsevantiam normarum ordinis 
moralis, nisi velint paganorum generc mores atque responsabilitatem non par- 
vam induere. Constructivae igitur seu formativae sint informationes, cum hae 
et scriplorum denotent veram artem et bono Icctorum respondeant. Non igitur 
dicendum diarios nostros teneri ad informationes non vero formationes prae- 
bendas, sed informando formare atque formando informare. 

